indian railways 7th pay commission news no staff will be laid off in the railway nor vacancies will be cut hr dg gave confidence | Indian Railways News : रेलवे क्या सरकारी कर्मचारियों की छंटनी करेगा? इस वायरल हो रहे मैसेज का क्या है सच, जानिए रेल अधिकारी से..
indian railways 7th pay commission news no staff will be laid off in the railway nor vacancies will be cut hr dg gave confidence
Updated Date Sat, Jul 4, 2020, 8:20 PM IST
लॉकडाउन इम्पैक्ट.
Indian Railways/7th pay commission News : कोरोनावायरस महामारी (Coronavirus pandemic) की रोकथाम के लिए देश में लागू लॉकडाउन (Lockdown) की वजह से कमाई में आयी कमी का असर भारतीय रेलवे (Indian Railways) के कर्मचारियों पर नहीं पड़ेगा और न ही उनकी छंटनी की जाएगी. यह बात दीगर है कि उनके जॉब प्रोफाइल (Job profile) को भले ही बदल दिया जा सकता है. रेलवे बोर्ड (Railways board) के मानव संसाधन महानिदेशक (HRDG) आनंद एस खाती ने अपने महाप्रबंधकों (General managers) को लिखी चिट्ठी में इस बात का भरोसा दिया है. हालांकि, उन्होंने दो जुलाई को भेजी एक अन्य चिट्ठी में रेलवे की रिक्तियों में 50 फीसदी कटौती करने और नये पदों के सृजन पर रोक लगाने का निर्देश दिया था.
मनी कंट्रोल में प्रकाशित खबर के अनुसार, एक ऑनलाइन ब्रीफिंग में रेलवे बोर्ड के एचआरडीजी ने कहा कि रेलवे रोजगार का आकार घटाने की बजाए उसका आकार बनाए रखने पर ध्यान केंद्रित करेगा. इसका मतलब यह कि रेलवे में नौकरियों में कटौती और छंटनी नहीं होगी, बल्कि इसके स्थान पर लोगों को सही स्थान पर नियुक्ति किया जाएगा या फिर उनका तबादला कर दिया जाएगा.
एचआरडीजी आनंद एस खाती ने कहा कि भारतीय रेलवे संख्या में कटौती नहीं कर रही है, बल्कि सही व्यक्ति को सही काम दे रही है. उन्होंने कहा कि भारतीय रेलवे में नयी तकनीक के आने से कुछ लोगों का काम बदल सकता है. ऐसे में उन्हें नये काम की ट्रेनिंग दी जाएगी, लेकिन किसी की नौकरी नहीं जाएगी.
उन्होंने यह भी भरोसा दिया कि हम सही व्यक्ति को सही काम देंगे, नौकेरी से नहीं निकालेंगे. इसमें किसी प्रकार का कोई संदेह नहीं है कि भारतीय रेलवे देश का सबसे बड़ा नौकरी देने वाला संस्थान बना रहेगा. हम अकुशलता वाली नौकरियों से कुशलता वाली नौकरियों की ओर कदम बढ़ा रहे हैं.
आनंद एस खाती ने इस ब्रीफिंग में आगे कहा कि गुरुवार को दिए गए आदेश से मतलब ऐसे पदों पर नियुक्ति करने से बचना है, जहां कोई काम नहीं है. ऐसा करके भारतीय रेलवे उचित जगहों पर नयी रिक्तियां बना सकता है. उन्होंने इस बात पर जोर दिया कि जिन पदों पर नियुक्ति की प्रक्रिया जारी है, वह जारी रहेगी और नियुक्तियां भी होंगी. जिन नियुक्तियों के संबंध में विज्ञापन या अधिसूचना जारी हो चुकी है, उनमें भी कोई बदलाव नहीं होगा.
Indian Railways news : ट्रेनों में सबको मिलेगा कन्फर्म टिकट, अब इतिहास बनकर रह जाएगी वेटिंग लिस्ट!
Published Date Sat, Jul 4, 2020, 8:20 PM IST